recursal/SuperWikiNEXT-32B huggingface dataset:
שלט הסבר בחזית ישיבת תפארת ציון ברח' ירושלים 37 בבני ברק
**ישיבת תפארת ציון** (מכונה גם: **נצח**), היא ישיבה קטנה ליטאית בבני ברק.

היסטוריה
--------

הישיבה נוסדה בחשוון תרצ"ו (1935) על ידי הרב יעקב שניידמן, בוגר ישיבת בית יוסף שנרתם להקמת הישיבה בהוראת החזון איש. 

עם הקמת הישיבה למדו בה שבעה בחורים. בסוף אותו חורף מנתה כשלושים תלמידים. בין תלמידיה הראשונים: אחייני החזון איש, הרב חיים גריינימן, הרב שמריהו גריינימן, הרב נסים קרליץ והרב חיים קניבסקי.

בשנים הראשונות שכנה הישיבה בבית הכנסת הגדול בבני ברק. מאוחר יותר הוקם בניין הישיבה, בתמיכתם של יעקב הלפרין וחזקיהו יוסף קרלנשטיין, תעשיין חרדי תושב בני ברק וממקורבי החזון איש.

בשנת תרצ"ח עלה לארץ ישראל הרב אברהם יצחק גרשונוביץ, שהיה אב"ד העיירה ז'אבינקה בליטא, ועם בואו מונה לעמוד בראש הישיבה. בשנותיה הראשונות של הישיבה נהגו להגיע אליה רבנים נודעים, ובהם החזון אי"ש והרב יעקב ישראל קניבסקי ("הסטייפעלר"), על מנת לבחון את תלמידי הישיבה. בתחילת דרכה מסרו בה שיעורים הרב ירוחם אשר ורהפטיג והרב מיכל יהודה ליפקוביץ, חתנו של הרב גרשונוביץ. בשנות החמישים הצטרפו לצוות הר"מים הרב שמריהו יוסף קרליץ גיסו הרב זלמן רוטברג, והרב דב צבי רוטשטיין. המשגיח היה הרב אברהם הורוביץ.

בשנותיה הראשונות של הישיבה כיהן הרב שמואל גריינימן כנשיא הכבוד שלה. אחריו כיהן בתפקיד במשך שנים רבי אלעזר מנחם מן שך, והוא נהג להגיע בכל סוף "זמן חורף" למסור שיחה בהיכל הישיבה לרגל חלוקת פרסים לתלמידים המצטיינים. 

בשנות השישים נחלקה הישיבה לשתי ישיבות - אשכנזית וספרדית. לראשות הישיבה האשכנזית מונה הרב שרגא פייבל שטיינברג, מתלמידיו של החזון איש. לצדו שימשו ר"מים הרב משה צביון הרב אליעזר דינר והרב ישי מנדל. בתחילת שנות השמונים נסגרה הישיבה.

באותה תקופה פרשה קבוצת ר"מים מישיבת רוז'ין החסידית, בראשות הרב מרדכי עמרם יעקובזון, ופתחה ישיבה קטנה בשם "נצח ישראל". הישיבה החדשה השתכנה במבנה של "תפארת ציון". הרב יעקב שניידמן ניהל את הישיבה. לאחר פטירת שניידמן, בשנת 1995, מונה הרב שלמה קניבסקי לעמוד בראשות הישיבה, שמנתה אז כמה עשרות תלמידים בלבד. תחת ראשותו שבה הישיבה להשתמש גם בשם "תפארת ציון" ומונו אנשי צוות חדשים. עם השנים עלה מספר התלמידים לכ-200. נשיא הישיבה הוא הרב חיים קניבסקי, אביו של ראש הישיבה הנוכחי.

מנהל

הישיבה שוכנת במבנה ישן ברחוב ירושלים בבני ברק. במבנה קיים גם בית כנסת שבו התפלל גם הרב שריה דבליצקי. בשנת תש"ס (2000) פתח הרב שלמה קניבסקי ישיבה גדולה - "ישיבת קריית מלך", השוכנת בסמיכות ל"תפארת ציון".

מבוגרי הישיבה
-------------

* הרב חיים קניבסקי - כיהן נשיא הישיבה
* הרב נסים קרליץ - ראש כולל חזון איש
* הרב חיים גריינימן - רב קהילה בבני ברק
* הרב מאיר צבי ברגמן - ראש ישיבת רשב"י
* הרב חיים סרנא - ראש ישיבת חברון-גאולה
* הרב אברהם גולדמן - האדמו"ר מזוויהל
* הרב שלמה משה עמאר - הרב הראשי הספרדי לישראל
* הרב שלום דובער ליפשיץ - יו"ר יד לאחים
* חיים גרינבוים - סופר ועיתונאי
* הרב מיכי יוספי

קישורים חיצוניים
----------------

* ישיבת תפארת ציון (בני ברק), דף שער בספרייה הלאומית

הערות שוליים
------------

1. ↑  קיצור של השם "נצח ישראל", ראו להלן.
2. ↑  תמונות הארבעה מופיעות בתמונת מחזור של הישיבה משנת ת"ש (1940).
3. ↑  ישיבת תפארת ציון בבני ברק, הצופה, 30 במאי 1941

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298571005171

 |
**מפכ"ל המודיעין והביטחון של ניו זילנד** (באנגלית: Inspector-General of Intelligence and Security of New Zealand) הוא המפקח הכללי של מערכת הביטחון וקהילת המודיעין של ניו זילנד.

מפכ"ל המודיעין והביטחון אחראי לפיקוח על שתי סוכנויות הביון העיקריות במדינה: שירות הביון והביטחון של ניו זילנד (NZSIS), והלשכה הממשלתית לביטחון תקשורת של ניו זילנד (GCSB). הוא בוחן תלונות אזרחים נגד ארגונים אלה, ומפקח על פעולותיהם תוך בדיקה קפדנית כי מבצעיהם אינם סותרים את זכויות הפרט והאזרח. אף שסמכויותיו כמעט בלתי מוגבלות, הוא אינו מפקח על הלשכה להערכות לאומיות.

מפכ"ל המודיעין והביטחון נבחר על ידי ראש ממשלת ניו זילנד בהתייעצות עם מנהיג האופוזיציה. הממונה חייב להיות שופט בדימוס של בית המשפט העליון, ובמסגרת תפקידו הוא מוסר אחת לשנה דו"ח לראש הממשלה ולמנהיג האופוזיציה. עותק נוסף, שממנו מוסר כל פרט חסוי, מוצג לדיון בפני בית הנבחרים.

התפקיד נוצר ב-1996, כתחליף לתפקיד "הנציב לערעורים בענייני ביטחון" (Commissioner for Security Appeals) אשר פעל כנציב תלונות הציבור לעניינים ביטחוניים מאז 1969.

משרדו של מפכ"ל המודיעין והביטחון נמצא בבית פיטרסטון ברחוב פיטרסטון 123-119 בולינגטון.

מפכ"לי המודיעין והביטחון
------------------------

* לארי גריג (1996–2004)
* פול ניזור (2004–2013)
* אנדרו מק'גצ'אן (2013 - 2014)
* צ'ריל גווין (2014 - 2019)
* מדליין לרסי (2019-2020)
* ברנדן הורסלי (2020 ואילך)

קישורים חיצוניים
----------------

* חוק מפכ"ל המודיעין והביטחון 1996 (באנגלית)
שוטרי המשטרה הלאומית
**המשטרה הלאומית של דנמרק** (בדנית: **Rigspolitiet**) היא משטרת דנמרק והגוף הלאומי לענייני שיטור בדנמרק, גרינלנד ואיי פארו. המשטרה מנוהלת על פי מסגרת חוקים המוכתבים על ידי ה"פולקטינג" (הפרלמנט הדני) ושר המשפטים של הממשלה ותחומי שיפוטה כוללים את כל האזורים שנשלטים על ידי דנמרק, כולל איי פארו וגרינלנד.

ארגון
-----

### מנהיגות

המשטרה נשלטת על ידי שר המשפטים באמצעות הנציב הלאומי של המשטרה, שבתורו פועל מעל מספר ניצבים ומחלקות במשרד הנציב הלאומי. מחלקות אלה כוללות: תקציבים וחשבונות, מחלקת הערכות, מחלקת הנתונים, מחלקת התעבורה, כוח אדם וגיוס, מחלקת המשטרה, המכללה המשטרתית, מחלקת זרים ושירות הביון והביטחון הדני.

### מחוזות

פורד מונדיאו שהייתה בשימוש המשטרה כניידת סיור.
משרד הנציב הלאומי מורכב גם מנציבי המשטרה של שנים עשר מחוזות המשטרה של דנמרק, והשטחים שהיא שולטת בהם, וכן קצינים מינהליים של כוחות המשטרה הקהילתיים התומכים ביחידות הסדירות. לכל מחוז מטה משטרה מרכזי אחד, כמו גם מספר תחנות משנה, תלוי בגודל המחוז.

בראש כל מחוז עומד נציב משטרה העובד כחלק ממשרד הנציב הלאומי ונתמך על ידי עוזרי נציבים שונים, שכולם נדרשים להחזיר בתארים במשפטים. בראש כל מחוז עומדת מפקדת ראשית.

מחלקת משטרת קופנהגן מאורגנת באופן שונה במקצת, בשל גודלו ומורכבותו של האזור כבירת המדינה, עם שלושה סגני נציבים שמסייעים למפכ"ל הראשי.

תפקידים
-------

קציני היחידה לפיזור הפגנות של המשטרה הלאומית
המשטרה נדרשת לבצע מספר תפקידים:

* למנוע עבירות פליליות, הפרות הסדר הציבורי וסכנה לשלומם של יחידים וביטחון הציבור;
* למנוע כל סכנה של הפרת הסדר הציבורי וכל סכנה לביטחונם של יחידים וביטחון הציבור;
* לשים קץ לפעילות פלילית ולחקור ולהעמיד לדין מבצעי עבירות פליליות;
* לסייע לאזרחים במצבים מסוכנים אחרים;
* לבצע בדיקות, בקרות ופיקוח;
* לסייע לרשויות אחרות;
* לבצע תפקידים אחרים הקשורים לפעילות המשטרה.

בנוסף לתפקידי אכיפת החוק, מוטלת על המשטרה גם חובות מנהליות, לרבות ניהול מבחני נהיגה, הנפקת רישיונות נשק ורישיונות רכב וכן הוצאת אישורי משטרה ותיק פלילי.

גיוס
----

רכב לפיזור מהומות של משטרת קופנהגן
כל הפונים לגיוס חייבים להיות אזרחים דנים ולהיות מעל גיל 21, עם בריאות טובה, ראייה ושמיעה, כמו גם הסמכה להצלת חיים או עזרה ראשונה. צוערי המשטרה מאומנים במשך תשעה חודשים לפני שהם מתחילים בתפקיד ואחריהם שמונה עשר חודשים באימונים רציפים בזמן שהם מבצעים את תפקידם.

אחריו קורס שני בן תשעה חודשים ובחינה יחד עם שירות חובה ביחידת התמיכה של משטרת קופנהגן. לאחר הכשרה בסיסית זו, המשטרה מציעה קורסים רציפים לאורך קריירת השוטרים.

* אופנועי משטרת דנמרק.אופנועי משטרת דנמרק.
* אופנועי משטר הדנים מלווים אמבולנס בקופנהגן.אופנועי משטר הדנים מלווים אמבולנס בקופנהגן.

ראו גם
------

* שירות הביון והביטחון של דנמרק

קישורים חיצוניים
----------------

* 

* אתר האינטרנט הרשמי של המשטרה הלאומית (בדנית)
* המשטרה הלאומית, ברשת החברתית אקס (טוויטר)

הערות שוליים
------------

1. ↑  Rigspolitiet home site, Police Personnel and Finance retrieved on April 4, 2007
2. 1 2  Rigspolitiet home site, retrieved on April 3, 2007
3. 1 2  Rigspolitiet home site, Duties of the Police retrieved on April 3, 2007
4. ↑  Rigspolitiet home site, How to become a Police Officer retrieved on April 3, 2007
**כריסטיאן אסלאני** (באלבנית: **Kristjan Asllani**; נולד ב-9 במרץ 2002 באלבסן שבאלבניה) הוא כדורגלן אלבני המשחק בעמדת הקשר האחורי בקבוצת אינטר מילאנו ובנבחרת אלבניה.

קריירת מועדונים
---------------

אסלאני גדל במחלקת הנוער של אמפולי. ב-13 בינואר 2021 ערך אסלאני את הופעת הבכורה שלו במועדון, בהפסד 2–3 לנאפולי במסגרת שלב שמינית הגמר של הקופה איטליה. ב-22 בספטמבר הוא ערך את הופעת הבכורה שלו בליגה, בניצחון 0–2 על קליארי במסגרת המחזור החמישי בסרייה א' לעונת 2021/2022. ב-6 במאי 2022 הוא הבקיע את שער הבכורה שלו במועדון, בהפסד 2–4 לאינטר מילאנו במסגרת המחזור ה-36 באותה עונה. בסך הכל ערך אסלאני 23 הופעות ליגה בעונה זו, בהן הבקיע שער אחד.

ב-29 ביוני הושאל אסלאני לאינטר מילאנו מהסרייה א'תמורת 10 מיליון אירו.

קריירה בינלאומית
----------------

ב-26 במרץ 2022 ערך אסלאני את הופעת הבכורה שלו בנבחרת אלבניה, בהפסד 1–2 לנבחרת ספרד במשחק ידידות.

קישורים חיצוניים
----------------

ויקישיתוף מדיה וקבצים בנושא **כריסטיאן אסלאני** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**בזים** (שם מדעי: Falconinae) היא תת-משפחה ממשפחת הבזיים של עופות דורסים קטנים וזריזים. אלו ציידים זריזים החיים בכל היבשות ועטים על עופות אחרים, מכרסמים שונים, זוחלים וחרקים גדולים. הגדולים ביותר יכולים להרוג ארנבות, פסיונים או אווזים. הם הורגים את הטרף בטפרי רגליהם שנתפסים תוך כדי צלילתם המהירה בטרף. למעשה המין שצולל במהירות הרבה ביותר מביניהם - בז נודד הוא בעל החיים המהיר ביותר בעולם. 

הבזים חיים בזוגות ומקננים בנקרות עצים או בין סלעים. 

חלק מהבזים נתפסו על ידי ציידים ונקשרו לצייד כך שיצודו עבורו טרף קטן. תהליך זה מכונה בזיירות.

מיון
----

* תת-משפחה **בזים** (Falconinae)
	+ סוג בז (*Falco*) - בו 37 מינים
	+ סוג בזון (*Microhierax*) - בו 5 מינים.
	+ סוג ומין יחיד בזון לבן שת (*Neohierax insignis*)
	+ סוג ומין יחיד בזון גמדי (*Polihierax semitorquatus*)
	+ סוג ומין יחיד בזון מפוספס (*Spiziapteryx circumcinctus*)

על פי כמה חלוקות משויכים לפה בני קבוצת הקרקרים כשבט נפרד.

גלריה
-----

* בז אמורבז אמור
* בז נודד שטרף יונהבז נודד שטרף יונה
* בזון הצווארוןבזון הצווארון
* בזון גמדי - הדורס הקטן בעולםבזון גמדי - הדורס הקטן בעולם

קישורים חיצוניים
----------------

ויקישיתוף מדיה וקבצים בנושא **בזים** בוויקישיתוף
* בזים, באתר ITIS (באנגלית)
* בזים, באתר Animal Diversity Web (באנגלית)
**נווה נוי** היא שכונה בבאר שבע הממוקמת מדרום לעיר העתיקה של באר שבע, מעברו הדרומי של נחל באר שבע. במזרח סמוכה השכונה לכביש 25 וממוקמת צפונית מזרחית לשכונת נחל בקע.

היסטוריה
--------

שכונת נווה נוי הוקמה בתחילת שנות ה-50, על פי גישת עיר גנים בתכנון העיר באר שבע, כשכונת גנים נוספת לאלו שקדמו לה (שכונות א' עד ה'). המיוחד בשכונה זו היה בנייה חד קומתית עם חלקות של חצי דונם (דו-משפחתיים על דונם אחד) ששימשו כמשקי עזר. תחילה יושב המקום כמעברה על ידי עולים ממרוקו ומתוניס וכונה "מעברת משקי עזר" או "מעברת משק עזר". במשך הזמן וביוזמה מקומית, עם תום תקופת המעברות, נשאר השם "משק עזר" וזה שונה לאחר מכן ל"נווה נוי", שמה של השכונה היום.

ערוץ נחל באר שבע מפריד את השכונה משאר העיר, והיא מקושרת אל העיר באמצעות שלושה גשרים. במשך שנים רבות זרמו בערוצו של נחל באר שבע שפכים והוא סבל מהזנחה. פרויקט שיקום ענק של עיריית באר שבע, בשנות האלפיים, הפך את האזור לפארק ירוק ופורח. בשיתוף עם קרן קיימת לישראל, רשות הניקוז "שקמה בשור", והמשרד לאיכות הסביבה, נבנה פארק אקולוגי שמשתרע על פני 5,200 דונם לאורך שמונה קילומטרים משני עברי הנחל. חלקו של הפארק, הממוקם בשכונת נווה נוי, קרוי "פארק גן הפעמון". בחלקה הדרומי של השכונה עובר קו מתח גבוה ישן שמגיע מכיוון תחנת המשנה בכביש 25, ועובר סמוך לגן ציבורי קטן.

בשכונה מתקיימת קהילה קראית גדולה, בהי"ס יסודי ממלכתי "מענית", מרכז דואר שכונתי, קופת חולים, בית חב"ד, מתנ"ס ושלושה מרכזי קניות זעירים, בית ספר של האגודה למען ילדים עיוורים, סניף של תנועת הנוער המכבי הצעיר. בעבר פעל בתחומי השכונה כפר ילדים ונוער "אשלים" שנסגר בעשור השני של המאה ה-21.

עד לשנת 2007 פעל בתחום השכונת בסיס חיל האוויר ובו השלוחה הבאר שבעית של הטכני בחיפה, בסוף שנת 2007 בית הספר הטכני הועבר למתחם חדש בגבול היציאה המערבית של העיר. במקום נערכו גם חפירות ארכאולוגיות ונמצא יישוב בשם "באר צפד", מן התקופה הכלקוליתית – האלף ה-5 לפנה"ס בתחום השכונה.

קישורים חיצוניים
----------------

ויקישיתוף מדיה וקבצים בנושא **נווה נוי** בוויקישיתוף

הערות שוליים
------------

1. ↑  מאה שנה לבאר שבע החדשה ראו סעיף תכנון
2. ↑  כרונולוגיה של התרבויות הכלקוליתיות בדרום א"י

| באר שבע – מפת השכונות |
| --- |
| 

|  |
| --- |
| 
לחצו על המיקום המתאים במפה לניווט |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522257605171
* VIAF: 316602916
* WorldCat (עם VIAF): 316602916

 |
**תומאסו סנאלי**, (באנגלית: **Tomaso Sanelli**; נולד ב-9 באוקטובר 2004) הוא שחקן קולנוע וטלוויזיה קנדי.

ביוגרפיה
--------

סאנלי נולד ב-9 באוקטובר 2004 בטורונטו, קנדה.

קריירה
------

סאנלי החל את הקריירה בשנת 2015 בסרט הקצר "My Brother Charlie". ucab" ובשנת 2016 הופיע בסרט הקצר, "הנוסע". באותה שנה הופיע לראשונה בטלוויזיה בסדרה ממלכה, בסדרה "Odd Squad" ובתפקיד חוזר בסדרת הטלוויזיה בכיכובו של שון טיל, "Incorporated (TV Series)". שנה לאחר מכן שיחק בתפקיד אורח בסדרה "Ransom", בסדרות הטלוויזיה "כשגבר פוגש אישה", וחומר אפל ובסדרה ציידי הצללים בתפקיד חוזר.

בשנת 2018 הופיע בתפקידי אורח בסדרה "Murdoch Mysteries" ובסדרה Suits. באותה שנה שיחק בתפקיד משנה בסרט הקומדיה "Road to the Lemon Grove", בתפקיד חוזר בסירת הטלוויזיה טיטאנים ובתפקיד ראשי בסדרת הטלוויזיה "Stars Falls".

בשנת 2019 שיחק בתפקיד ראשי במיני סדרת הטלוויזיה, סגר. בשנת 2020 שיחק בסרט הקולנוע "Dark Web: Cicada 3301" (אנ'). באותה שנה החל לשחק בתפקיד חוזר בסדרת הטלוויזיה "הולי הובי" ובתפקיד ראשי בסדרת הטלוויזיה "Detention Adventure" (אנ'). על משחקו בסדרה היה מועמד לפרס המסך הקנדי בקטגוריית ההופעה הטובה ביותר בסדרה או תוכנית ילדים ונוער.

קישורים חיצוניים
----------------

* תומאסו סאנלי, במסד הנתונים הקולנועיים IMDb (באנגלית)

הערות שוליים
------------

1. ↑  Shadowhunters 2x03 Review: "Parabatai Lost" - Basic Stuff Magazine, Basic Stuff Magazine, ‏2 בundefined 2017
2. ↑  Road to the Lemon Grove - Northernstars.ca, Northernstars.ca, ‏5 ביולי 2019
3. ↑  Star Falls TV Show on Nickelodeon: Ratings (Cancel or Season 2?), canceled + renewed TV shows - TV Series Finale, ‏3 באוגוסט 2018
4. ↑  La galardonada serie Lockdown ahora se transmite en YouTube en español neutro. Objetivo Famosos, ‏5 באפריל 2021
5. ↑  Tomaso Sanelli and Simone Miller dish on Detention Adventure, ‏6 במרץ 2020
**מאוריץ קרגור** (בדנית: **Maurits Kjaergaard**; נולד ב-26 ביוני 2003 בהרלב שבדנמרק) הוא כדורגלן דני המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.

קריירת מועדונים
---------------

בשנת 2017 הצטרף קרגור למחלקת הנוער של לינגבי, ובשנת 2019 הגיע למחלקת הנוער של רד בול זלצבורג מהבונדסליגה האוסטרית. באותה שנה החל לשחק בליפרינג, קבוצת המילואים של המועדון.

ב-28 בפברואר 2021 ערך קרגור את הופעת הבכורה שלו ברד בול זלצבורג, בהפסד 2-1 לשטורם גראץ במסגרת המחזור ה-19 בליגה לעונת 2020/2021. זו הייתה הופעתו היחידה בעונה זו, בה זכתה רד בול זלצבורג באליפות אוסטריה.

ב-22 בספטמבר 2021 הבקיע קרגור את שער הבכורה שלו במועדון, בניצחון 8-0 על קלסדורף במסגרת הסיבוב השני של הגביע האוסטרי לעונת 2021/2022. ב-2 בנובמבר ערך קרגור את הופעת הבכורה שלו בליגת האלופות, כשהחליף את מוחמד קמארה בדקה ה-89 בהפסד 2-1 לוולפסבורג במסגרת שלב הבתים לעונת 2021/2022. בעונת 2021/2022, כבש את שער הבכורה שלו נגד באיירן מינכן בהפסד 1-7

תארים
-----

רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

קישורים חיצוניים
----------------

ויקישיתוף מדיה וקבצים בנושא **מאוריץ קרגור** בוויקישיתוף
* מאוריץ קרגור, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
**קיוגו פורוהאשי** (ביפנית: **古橋 亨梧**; נולד ב-20 בינואר 1995 בנארה שביפן) הוא כדורגלן יפני המשחק בעמדת החלוץ וקשר הכנף בקבוצת סלטיק מליגת העל הסקוטית ובנבחרת יפן.

קריירת מועדונים
---------------

פורוהאשי החל את הקריירה המקצוענית שלו בקבוצת גיפו מליגת המשנה היפנית. הוא שיחק במועדון במשך עונה וחצי, בהן ערך 68 הופעות ליגה והבקיע 18 שערים.

ב-1 באוגוסט 2018 חתם פורוהאשי בויסל קובה מליגת העל היפנית. הוא שיחק במועדון במשך שלוש וחצי עונות, בהן ערך 95 הופעות ליגה והבקיע 42 שערים. הוא זכה עם המועדון בגביע הקיסר בשנת 2019 ובסופר קאפ היפני בשנת 2020.

ב-16 ביולי 2021 חתם פורוהאשי על חוזה לארבע עונות בסלטיק מליגת העל הסקוטית. ב-31 ביולי הוא ערך את הופעת הבכורה שלו במועדון, בהפסד 2-1 להארט אוף מידלות'יאן במסגרת המחזור הראשון בליגה לעונת 2021/2022. ב-5 באוגוסט הוא הבקיע את שער הבכורה שלו במועדון, בניצחון 4-2 על פ.ק. יבלונץ במסגרת משחק הגומלין של סיבוב ההעפלה השלישי לליגה האירופית לעונת 2021/2022. ב-8 באוגוסט הבקיע פורוהאשי את שערי הבכורה שלו בליגת העל הסקוטית, שלושה שערים בניצחון 6-0 על דנדי במסגרת המחזור השני בליגה.

קריירה בינלאומית
----------------

ב-19 בנובמבר 2019 ערך פורוהאשי את הופעת הבכורה שלו בנבחרת יפן, בהפסד 4-1 לנבחרת ונצואלה במשחק ידידות. ב-30 במרץ 2021 הבקיע את שערי הבכורה שלו בנבחרת, צמד שערים בניצחון 14-0 על נבחרת מונגוליה במסגרת מוקדמות מונדיאל 2022.

תארים
-----

ויסל קובה
* גביע הקיסר (1): 2019
* הסופר קאפ היפני (1): 2020

קישורים חיצוניים
----------------

ויקישיתוף מדיה וקבצים בנושא **קיוגו פורוהאשי** בוויקישיתוף
* קיוגו פורוהאשי, ברשת החברתית פייסבוק
* קיוגו פורוהאשי, ברשת החברתית אקס (טוויטר)
* קיוגו פורוהאשי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Kyogo Furuhashi: Celtic sign Japan forward from Vissel Kobe באתר BBC, 16 ביולי 2021 (באנגלית)
**ניקולאס קפאלדו טובואס** (בספרדית: **Nicolás Capaldo Toboas**; נולד ב-14 בספטמבר 1998 בסנטה רוסה שבארגנטינה) הוא כדורגלן ארגנטינאי המשחק בעמדת הקשר בקבוצת רד בול זלצבורג מהבונדסליגה האוסטרית.

קריירת מועדונים
---------------

### בוקה ג'וניורס

קפאלדו הגיע אל מחלקת הנוער של בוקה ג'וניורס מליגת העל הארגנטינאית ממחלקת הנוער של דפורטיבו מקאליסטר בשנת 2015. ב-25 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון 1-0 על דפנסה וחוסטיסיה במסגרת המחזור ה-20 בליגה לעונת 2018/2019. בסך הכל הוא ערך 37 הופעות ליגה במועדון, וזכה עמו באליפות ארגנטינה בעונת 2019/2020.

### רד בול זלצבורג

ב-23 ביוני 2021 חתם קפאלדו על חוזה לחמש עונות ברד בול זלצבורג מהבונדסליגה האוסטרית. ב-16 ביולי הוא ערך את הופעת הבכורה שלו במועדון, בניצחון 4-1 על הרטה ולס במסגרת הסיבוב הראשון של הגביע האוסטרי. ב-23 ביולי ערך את הופעת הבכורה שלו בליגה, בניצחון 3-1 על שטורם גראץ במסגרת המחזור הראשון לעונת 2021/2022. ב-28 באוגוסט הבקיע את שער הבכורה שלו במועדון, בניצחון 1-0 על הארטברג במסגרת המחזור השישי בליגה.

תארים
-----

בוקה ג'וניורס
* אליפות ארגנטינה: 2019/2020

רד בול זלצבורג
* אליפות אוסטריה: 2021/2022
* גביע אוסטרי: 2021/2022

קישורים חיצוניים
----------------

ויקישיתוף מדיה וקבצים בנושא **ניקולאס קפאלדו** בוויקישיתוף
* ניקולאס קפאלדו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  "Es un sueño que estoy cumpliendo" באתר La Arena, ‏ 7 בינואר 2019 (בספרדית)
2. ↑  BIENVENIDO, NICO CAPALDO! באתר הרשמי של רד בול זלצבורג, 23 ביוני 2021 (באנגלית)
**Tianlian** (בתרגום לעברית:**קשר שמיים**) היא מערכת לווייני תקשורת סינית. לווייני המערכת צריכים להבטיח תקשורת אמינה ורציפה בין חלליות (במיוחד מאוישות) לבין תחנות בקרה בקרקע. הלוויין הראשון שוגר בשנת 2008.

היסטוריה
--------

המערכת צריכה לספק תקשורת אמינה ורציפה בין חלליות פעילות לבין תחנות קרקע. ביעודה היא דומה למערכת של לווייני TDRS. מיקום מספר לווייני במסלול גאוסטציונרי מבטיח שתחנת קרקע אחד לפחות נמצאת בקשר עם לוויין.

הדור הראשון של המערכת היה מבוסס על 5 לוויינים. לאחר שיגור הלוויין השלישי חלליות היו יכולות להיות בקשר עם תחנת קרקע 70% ממסלול לעומת 15% לפני הפעלת המערכת. לוויינים היו במשקל של כ-2,100 ק"ג.

בשנת 2019 החלו שיגורי הדור השני של המערכת. לווייני הדור השני מפאשרים להעביר את הנתונים בקצב מוגבר ומתוכננים לאורך חיים ארוך יותר.

כל השיגורים בוצעו ממרכז שיגור הלוויינים שיצ'אנג.

רשימת שיגורים
-------------

|  |  |
| --- | --- |
| תאריך שיגור | לוויין |
| 25 באפריל 2008 | Tianlian-1 01  |
| 11 ביולי 2011 | Tianlian-1 02  |
| 25 ביולי 2012 | Tianlian-1 03  |
| 22 בנובמבר 2016 | Tianlian-1 04  |
| 6 ביולי 2021 | Tianlian-1 05  |
| 31 במרץ 2019 | Tianlian-2 01  |
| 13 בדצמבר 2021 | Tianlian-2 01  |
| 12 ביולי 2022 | Tianlian-2 03  |

קישורים חיצוניים
----------------

* מידע על שיגורים ולוויינים

הערות שוליים
------------

1. ↑
2. ↑
**תומאס ג'פרסון סמית** (באנגלית: **Thomas Jefferson Smith**; נולד ב-31 במרץ 1990) הוא כדורגלן ניו זילנדי המשחק במילטון קינס דונס בעמדת הבלם והמגן שמאלי.

קריירת מועדונים
---------------

סמית' התחיל את הקריירה שלו בקבוצת הילדים של קרו אלכסנדרה, ממנה עבר לנורת' שורה יונייטד ולבסוף הצטרף לאקדמיה של איפסוויץ' טאון. בשנת 2007 חתם לשלוש שנים בקבוצה הבוגרת.

בפברואר 2008, סמית' הושאל לסטוונאג' לחודש ולאחר מכן הוארכה תקופת השאלתו עד לסיום העונה.

בתחילת עונת 2008/2009 סמית' חזר לאיפסוויץ' וערך את הופעת הבכורה שלו בקבוצה בהפסד 1–2 לפרסטון נורת' אנד. במהלך העונה סמית' שבר את קרסולו, פציעה שהשביתה אותו מרוב שלבי העונה.

ב-7 בינואר 2010 הושאל לברנטפורד לחודשיים. בתקופתו בברנטפורד שיחק שמונה משחקים וב-15 במרץ של אותה שנה חזר לאיפסוויץ'.

בעונת 2010/2011 סמית' הבקיע את שער הבכורה שלו באיפסוויץ' בניצחון החוץ 1–3 נגד מידלסברו. במאי 2012 חתם לשנתיים נוספות במועדון.

ב-17 במרץ 2011 הושאל לקולצ'סטר יונייטד עד לסיום העונה.

ב-22 בינואר 2018 חתם בקולורדו ראפידס מה-MLS.

ב-21 בפברואר 2020, סמית' חזר לאנגליה וחתם בסנדרלנד.

ב-25 באוגוסט 2020, סמית' חתם בקולצ'סטר יונייטד מהפוטבול ליג השנייה.

קריירה בינלאומית
----------------

סמית' יליד הממלכה המאוחדת, עבר בילדותו לניו זילנד ובכך הוא מחזיק באזרחות כפולה. בצעירותו, סמית' שיחק עבור הנבחרות הצעירות של אנגליה.

בדצמבר 2009 הצהיר כי הוא מעוניין לשחק עבור נבחרת ניו זילנד. ב-3 במרץ 2010 ערך את הופעת הבכורה שלו בהפסד 0–2 למקסיקו. סמית' זומן לסגל הנבחרת לקראת מונדיאל 2010

ב-23 במאי 2012 ענד לראשונה את סרט הקפטן ובכך הפך לקפטן הצעיר בתולדות הנבחרת. ב-2 ביוני 2012 הבקיע את שער הבכורה שלו בנבחרת בניצחון 0–1 נגד פיג'י.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

| **נבחרת ניו זילנד – מונדיאל 2010** |
| --- |
| 1 פאסטון • 
2 זיגמונד • 
3 לוקהד • 
4 רייד • 
5 וייסליק • 
6 נלסן • 
7 אליוט • 
8 בראון • 
9 שמלץ • 
10 קילן • 
11 ברטוס • 
12 מוס •
13 ברון • 
14 פאלון •
15 מקגלינצ'י •
16 קלפהאם •
17 מוליגן •
18 בוינס •
19 סמית' •
20 ווד •
21 כריסטי •
22 ברוקי •
23 בנטיין •
מאמן: הרברט | ניו זילנדניו זילנד |
**מואנג'ודארו** (באורדו: **موہن جوڈڑو**; בהינדי: **मोएन-जोदड़ो**) הייתה אחת מערי תרבות עמק האינדוס. חורבותיה נמצאות כ-80 ק"מ מדרום-מערב לעיר סוקור שבפקיסטן והיא מוכרת על ידי אונסק"ו כאתר מורשת עולמית. העיר נשמרה במצב טוב יותר מאשר העיר האראפה (שנמצאת במרחק של כ-600 ק"מ ממנה), ומהווה מקור מוצלח יותר למידע על התרבות ששכנה באזור. היא נבנתה במאה ה-26 לפנה"ס וננטשה במאה ה-17 לפנה"ס, ככל הנראה בשל שינוי במסלול הנהר אשר סיפק את צורכי התושבים. ארכאולוגים גילו את חורבות העיר בשנות העשרים של המאה ה-20, ואתר החפירות נמצא בסכנה עקב עליית מפלס מי התהום בעמק נהר האינדוס.

שפת תושבי עמק האינדוס טרם פוענחה, ושמה האמיתי של העיר, כמו גם של ערים נוספות שנתגלו באזור, ובאזור פונג'ב וגוג'ראט אינו ידוע. "מואנג'ודארו" בשפת הסינדהי פירושו "תל המתים".

מואנג'ודארו היא עיר מרשימה בהתחשב בעתיקותה. הייתה זו עיר מתוכננת, אשר התבססה על רשת של רחובות ומבנים שנבנו מלבנים עשויות בוץ אפוי, לבנים שיובשו בשמש, ועץ חרוך. בשיאה התגוררו בה כ-35,000 נפש. הייתה לה מערכת ביוב מתקדמת, מבנים חד-קומתיים ודו-קומתיים, ובית מרחץ ציבורי גדול. בית המרחץ נבנה מעל שכבה של זפת טבעית, אשר מנעה את דליפת המים. בעיר גם הייתה באר גדולה, אסם ושוק מרכזי. היה בה גם בניין ובו כבשן תת-קרקעי, ככל הנראה לחימום מי רחצה. העיר מחולקת לשני חלקים: המצודה והעיר התחתונה. רוב שטחה של העיר התחתונה טרם נחשף, אך במצודה נחשף בית המרחץ, אזור מגורים שבו התגוררו כ-5,000 בני-אדם, ושני אולמות גדולים.

העיר נהרסה ונבנתה מחדש לפחות שבע פעמים, ככל הנראה בשל הצפת נהר האינדוס. הערים נבנו אחת על חורבות השנייה.

קישורים חיצוניים
----------------

ויקישיתוף מדיה וקבצים בנושא **מואנג'ודארו** בוויקישיתוף
* Pakistan's lost city of 40,000 people - מאתר ה-BBC
* מואנג'ודארו, באתר אנציקלופדיה בריטניקה (באנגלית)

| Flag of PakistanFlag of Pakistan סמל אונסק"וסמל אונסק"ו אתרי מורשת עולמית בפקיסטן |
| --- |
| 

|  |
| --- |
| השרידים הארכאולוגיים במואנג'ודארו • הריסות תח'ת-י בהי ושרידי העיר סהר-י בהלול • מצודת לאהור וגני שאלימאר • טהאטה ובית הקברות מכלי • מבצר רוהתאס • תכסילא |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4207362-5
* VIAF: 245046494
* WorldCat: viaf-245046494

 |
**נינה טפיו** (בפינית: **Nina Tapio**; נולדה ב-24 בפברואר 1972) היא זמרת פינית.

ביוגרפיה
--------

טפיו החלה את קריירת השירה שלה כילדה בת חמש, היא למדה בקונסרבטוריון. במהלך שנות התשעים הייתה חברה בצמד המוזיקלי "Taikapeili" ובמסגרת זו הוציאה שלושה אלבומים, כזמרת עצמאית היא עבדה ביחד עם המוזיקאי קארל ג'נקינס.

היא דיבבה את אריאל בדיבוב המחודש בשפה הפינית לסרט בת הים הקטנה, היא המשיכה לדבב את הדמות גם בשני סרטי ההמשך. היא גם דיבבה בין היתר בסרטים נסיך מצרים וגארפילד: הסרט.

מ-2005 ועד 2010 הייתה שופטת בתוכנית "Idols" הגרסה של פינלנד לתוכנית אמריקן איידול.

באירוויזיון 2006 הציגה את תוצאות הניקוד של פינלנד.

קישורים חיצוניים
----------------

* 
* נינה טפיו, סרטונים בערוץ היוטיוב

* נינה טפיו, במסד הנתונים הקולנועיים IMDb (באנגלית)

* נינה טפיו, באתר ספוטיפיי

* נינה טפיו, באתר MusicBrainz (באנגלית)

* נינה טפיו, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007318017005171
* ISNI: 0000 0001 3041 3963
* LCCN: n99269852
* MusicBrainz: 00b7188c-a743-4d73-bf8a-5c1f0b1268c6
* VIAF: 88374923
* WorldCat: lccn-n99269852

 |
**סקפאטי באסקט** (באיטלקית: **Scafati Basket**), הידועה גם כג'יבובה סקפאטי (**Givova Scafati**) מטעמי חסות מסחרית, היא קבוצת כדורסל איטלקית מסקפאטי (איט'), קמפניה, המשחקת בליגת העל האיטלקית בכדורסל.

היסטוריה
--------

סקפאטי באסקט הוקמה ב-1949 בשם "סילביו פליקו" על ידי קבוצת סטודנטים. ב-1955 התמזגה הקבוצה עם מועדון סבויה ליצירת Scafatese Basket, ששמה שונה ל-Centro Sportivo Scafatese בשנת 1969. הקבוצה שיחקה בסרייה ג' וד' החובבניות עד לתחילת שנות ה-90 של המאה ה-20, אז, תחת נשיאותו של אנילו לונגוברדי, החלה לטפס במעלה פירמידת הליגות, וב-2006 עלתה לראשונה לסרייה א'. ב-2008, לאחר שנתיים בליגה הראשונה, ירדה סקפאטי לליגת המשנה, אך ב-2022, לאחר ניצחון בגמר על פלקנסטרו קאנטו, חזרה הקבוצה לסרייה א' לאחר 14 שנים.

אולם וסמלים
-----------

הקבוצה משחקת את משחקי הבית שלה בפאלאמנגאנו (שקרוי על שם מאמן הקבוצה בעבר מאסימו מאנגאנו), שמכיל 3,700 מושבים. סמל הקבוצה מציג את האותיות S ו-B בצהוב ואת שנת ייסוד הקבוצה, 1969, בלבן, על רקע כחול. המנון הקבוצה הוא Nel blu dipinto di blu מאת דומניקו מודוניו, וצבעיה הם כחול וצהוב.

שחקנים
------

* ארצות הבריתארצות הברית מרכוס האטן
* ארצות הבריתארצות הברית מרקו קילינגסוורת'
* איטליהאיטליה לואיג'י דאטומה
* ארצות הבריתארצות הברית איזייה סוואן
* ישראלישראל יובל נעימי
* הממלכה המאוחדתהממלכה המאוחדת אנדרו לורנס
* ארצות הבריתארצות הברית פוליןפולין דייוויד לוגן

קישורים חיצוניים
----------------

ויקישיתוף מדיה וקבצים בנושא **סקפאטי באסקט** בוויקישיתוף
* אתר האינטרנט הרשמי של סקפאטי באסקט (באיטלקית)

הערות שוליים
------------

1. ↑  דובי פיק, ‏יובל נעימי חתם בג'יבובה סקפאטי האיטלקית, באתר ONE‏, 21 בספטמבר 2016

| ליגת העל האיטלקית בכדורסל - עונת 2023/2024 |
| --- |
| 

|  |
| --- |
| אולימפיה מילאנו • אוניברסו טרוויזו • אקילה באסקט טרנטו • ברשה לאונסה • דינמו סאסארי • דרטונה באסקט • וירטוס בולוניה • ונולי קרמונה • נאפולי באסקט • ניו באסקט ברינדיזי • סקאבוליני פזארו • סקפאטי באסקט • פיסטויה באסקט • פלקנסטרו וארזה • פלקנסטרו רג'אנה • רייר ונציה |

 |
**הפועל מעגן מיכאל-זכרון יעקב** היא קבוצת כדורסל נשים ישראלית מהמועצה אזורית חוף הכרמל. המשחקת בליגה הארצית שרון. הקבוצה מארחת באולם הספורט של קיבוץ מעגן מיכאל.

היסטוריה
--------

קבוצת הנשים הוקמה בשנת 1965 על ידי מנחם לוין. הקבוצה ידעה עליות ומורדות, ושיאה היה בעונת 1967–1968, כשזכתה בגביע המדינה בכדורסל נשים לאחר ניצחון 35-48 בגמר מול מכבי דרום ת"א. בעונת 1969–1970 הגיע הקבוצה לגמר גביע המדינה, אך הפסידה להפועל תל אביב. בעונת 1976–1977 ירדה הקבוצה לליגת המשנה.

בעונת 2005–2006 זכתה הקבוצה באליפות בליגה הארצית, אך בחרה שלא לממש את העלייה לליגה הלאומית. שנה לאחר מכן, בהובלת שחקניות מקומיות כירדן ברקאי, חן מסד, דנה יהושוע, הדר ביגלמן ואחרות, זכתה הקבוצה שוב בכרטיס לליגה הלאומית, והפעם מימשו את העלייה.

הקבוצה עלתה ללאומית, צרפה את השחקניות שירלי שבתאי וג'ניפר קלכמן, ויחד עם שחקניות מקומיות כמאי אשל, מעיין לוי והמאמנת תירזה לוינסקי. כבר בעונתה הראשונה עלתה מעגן אל הפלייאוף העליון, שנה לאחר מכן כבר התמודדה בפיינל פור נגד אלופת אותה שנה.

בתחילת עונת 2009/10 החליפה שחקנית העבר, שרית ארבל את תירזה לוינסקי באימון הקבוצה. ובמאי 2010 ניצחה הקבוצה 1-2 בסדרת הגמר את הפועל ראשון לציון והבטיחה את העפלתה לליגת העל, אך לא אישרה השתתפותה ונשארה בליגה השנייה.

תארים והישגים
-------------

* **גביע המדינה**:
	+ זכייה (1): 1968
	+ גמר: 1970

### שחקניות בולטות בעבר

* ענת לוין
* נורית שומר בנתור
* הדס אמיר פרנקל
* דורית היימן
* אנדרה אביגל קוצר
* תמר פלד
* דליה תלם

קישורים חיצוניים
----------------

* אורן אהרוני, היסטוריה נשית: מעגן מיכאל עלתה לליגת העל, באתר ynet, 10 במאי 2010
* כדורסלניות הפועל מעגן מיכאל באתר היכל התהילה כדורסל נשים

הערות שוליים
------------

1. ↑  גביע הכדורסל לנשים לבנות מעגן-מיכאל, בעיתון מעריב 27 ביוני 1968
2. ↑  ענת לוין - באתר היכל התהילה של כדורסל הנשים
3. ↑  נורית שומר בנתור - באתר היכל התהילה של כדורסל הנשים
4. ↑  הדס אמיר פרנקל - באתר היכל התהילה של כדורסל הנשים
5. ↑  אנדרה אביגל קוצר - באתר היכל התהילה של כדורסל הנשים
**אמא לילה** (אנגלית: **Mother Night**) הוא רומן מאת קורט וונגוט שפורסם לראשונה בשנת 1961. שם הספר נלקח מתוך "פאוסט" של גתה. ברומן מספר תועמלן נאצי וסוכן סמוי אמריקני על חוויותיו מתקופת מלחמת העולם השנייה ועל חייו לאחריה, עד שנתפס והובא למשפט בישראל.

תקציר העלילה
------------

הספר הוא האוטוביוגרפיה הבדיונית של הווארד ד. קמפבל הבן, תועמלן נאצי ממוצא אמריקאי היושב בכלא הישראלי ומחכה למשפטו, ששימש, לטענתו, מרגל אמריקאי במהלך מלחמת העולם השנייה. אף שקמפבל מביע בוז עמוק לנאצים, הוא עצמו לא מתעלם מהעובדה שביצע את תפקידו כתועמלן בצורה טובה מכפי שהיה עליו לבצע.

וונגוט עצמו מציין בהקדמה לספר כי "זהו הספר היחיד שלי שאני יודע את מוסר ההשכל שלו", ומוסר ההשכל הוא ש"אנחנו מה שאנחנו מעמידים פנים שאנחנו, לכן עלינו להיזהר במה שאנחנו מעמידים פנים שאנחנו". העלילה רצופה העמדות פנים, ובראשן זו של קמפבל, שהתחזה לנאצי נלהב בעודו פועל לטובת ארצות הברית.

הספר מציג את הנאציזם האמריקני שדוכא באמריקה בשנות המלחמה לעומת הפטריוטיות האמריקנית של קמפבל, שגרמה לו דווקא לטפח את התדמית הנאצית שלו. הביקורת על הנאציזם ברומן היא עצומה, את חלקם הוא מציג כטיפשים ואת האחרים כאנשים עלובים שבחרו להאמין לשקרים של עצמם תוך התעלמות מאמיתות ועובדות פשוטות.

תפיסת העולם המנוגדת, האמריקנית-פטריוטית, אינה משובחת ברומן, והיא מיוצגת על ידי דמויות של קנאי פטריוט טיפש המנסה לחזור אל ימי נעוריו באמצעות פגיעה בקמפבל.

דווקא הניהיליזם הוא תפיסת העולם שהרומן מקבל בסופו, כאשר למרות הסיכוי לזכות במשפט באמצעות מכתב המוכיח את חפותו, מחליט קמפבל להתאבד בתא הכלא.
דמותו של קמפבל מופיעה גם ברומן "בית מטבחיים חמש" מאת וונגוט, כאשר קמפבל מנסה לגייס חיילים אמריקניים על מנת להילחם לטובת הגרמנים בחזית הרוסית. בסופו של הספר הוא מקבל חנינה כי מתברר במשפט שהיה סוכן אמריקאי סמוי ועם זאת, הוא בוחר להתאבד.

עיבודים
-------

"אמא לילה" הוסרט בשנת 1996 לסרט בכיכובו של ניק נולטה ובבימויו של קית' גורדון.

ראו גם
------

* קורט וונגוט
* בית מטבחיים חמש

קישורים חיצוניים
----------------

* אמא לילה, באתר OCLC (באנגלית)
* הספר "אמא לילה", באתר "סימניה"

הערות שוליים
------------

1. ↑  מלחמת בני החושך, מעריב, 2 במאי 1980
**מועדון ספורט צעירי טייבה** (נקראת גם: **הפועל צעירי טייבה**; בערבית: **هبوعيل شباب الطيبة**) היא קבוצת כדורגל ישראלית מהעיר טייבה. הקבוצה משחקת בליגה א' צפון.

היסטוריה
--------

החל משנות ה-60 המוקדמות הייתה קיימת קבוצה בשם הפועל טייבה, שהייתה גם קבוצת הכדורגל הראשונה מן המגזר הערבי בישראל שעלתה לשחק בליגה הבכירה במשך עונה אחת. לאחר שירדה בסיום עונת הבכורה שלה, חזרה לליגת המשנה, והמשיכה להתדרדר עד שהתפרקה בשנת 2003.

בשנת 2008 הוקמה קבוצת **מועדון ספורט צעירי טייבה** (או בכינוייה "הפועל צעירי טייבה"). כבר בעונת הקמתה (2008/2009) התחילה לשחק בליגה ג' מחוז השרון, ובתום העונה החמישית של הקבוצה בליגה (2012/2013) ואף על פי שסיימה במקום ה-2 בליגה אחרי היריבה העירונית שמשון בני טייבה - שתי הקבוצות העפילו לליגה ב'.

אחרי 7 עונות נוספות בליגות ב', בסיום עונת 2019/2020 הקבוצה העפילה לראשונה לליגה א', 12 שנים מהקמתו. את עונת העלייה לליגה א' סיימה הקבוצה במקום הראשון בליגה ב' דרום א', כשעשר נקודות מפרידות בינה לבין המקום השני, והיא השיגה בעונה זו 56 נקודות ליגה ב-25 משחקים שהיוו 74.66% הצלחה. למשך רוב עונת עלייה זו התחרתה איתה קבוצת עירוני בית דגן, אותה הביסה טייבה פעמיים במשך העונה. ב-25 משחקיה בעונה זו, ניצחה הקבוצה 17 פעמים, סיימה ב-5 תוצאות תיקו והפסידה 3 פעמים בלבד (הפסד בודד בבית). כמו כן כבשה הקבוצה 77 שערים – ממוצע של יותר מ-3 שערים למשחק אחד (ולמעשה הקבוצה שכבשה את כמות השערים הגבוהה ביותר בעונה זו בליגה ב' דרום א') ובנוסף ספגה רק 24 שערים (פחות משער אחד, בממוצע, למשחק – הנתון הנמוך ביותר בליגה בעונה זו).

בעונת 2020/2021 שובצה צעירי טייבה בליגה א' צפון.

קישורים חיצוניים
----------------

* 

* מועדון ספורט צעירי טייבה באתר ההתאחדות לכדורגל בישראל
* הפועל צעירי טייבה, ברשת החברתית פייסבוק

הערות שוליים
------------

1. ↑  ‏הפועל כפר שלם והפועל איכסל עלו אוטומטית לליגה הלאומית, באתר ספורט1, 13 באפריל 2020

| ליגה א' צפון בכדורגל - עונת 2023/2024 |
| --- |
| 

|  |
| --- |
| הפועל בועיינה • הפועל באקה אל-גרבייה • מכבי נוג'ידאת • הפועל בני זלפה • הפועל כאוכב • הפועל כפר כנא • הפועל מגדל העמק • הפועל צעירי טייבה • מ.ס. טירה • מ.ס. קריית ים • מכבי אחי נצרת • מכבי אתא ביאליק • הפועל רעננה • צעירי אום אל פאחם • עירוני נשר • מ.ס. צעירי כפר כנא |

 |
עיטור Knight Bachelor
תואר **Knight Bachelor**‏ (Kt) הוא חלק ממערכת תוארי הכבוד להצטיינות בנושאים שונים בבריטניה. זוהי הדרגה הבסיסית ביותר של אדם שקיבל תואר אבירות על ידי המלך או המלכה, אך לא חבר באחד ממסדרי האבירות המאורגנים בממלכה.

דרגת זו היא דרגה מהסוג העתיק ביותר של תוארי האבירות בבריטניה (הדרגה הייתה קיימת רשמית עוד בזמן של שלטונו של הנרי השלישי מלך אנגליה, אך מופעלת כבר מהמאה ה-11). לדרגה אין מקבילה לתיאור דרגת כבוד נשית. תואר האבירות מהדרגה הנמוכה ביותר שניתן להעניקו לאשה הוא תואר **דיים מפקדת** במסדר האימפריה הבריטית (DBE), שדרגתו גבוהה יותר מאשר Knight Bachelor (מקביל לתואר **אביר מפקד** (KBE)).

תואר Knight Bachelor מוענק בדרך כלל לעובדים בשירות הציבורי, ובין מקבלי הדרגה נמצאים כל השופטים הגברים של בית המשפט העליון של אנגליה וויילס. כמו כן, ניתן להיות בעל תואר Knight Bachelor וגם להיות חבר זוטר במסדר אבירות כלשהו מבלי להיות אביר באותו מסדר. ניתן לראות זאת בקרב אלה המוכרים על הישגים בתחום הבידור כגון אלטון ג'ון, פטריק סטיוארט, פול מקרטני ועוד.

קישורים חיצוניים
----------------

ויקישיתוף מדיה וקבצים בנושא **Knight Bachelor** בוויקישיתוף
* Knight Bachelor, באתר אנציקלופדיה בריטניקה (באנגלית)
**מייבל פיינס** (באנגלית: **Mabel Pines**; נולדה ב-31 באוגוסט 1999) היא דמות בדיונית מסדרת הטלוויזיה המצוירת "גרוויטי פולס", ונוצרה על ידי אלכס הירש. הדמות היא דמות ראשית שהופיעה בכל פרקי הסדרה. הדמות דובבה במקור על ידי קריסטן שאל, ודובבה לעברית על ידי שרון שחל.

השחקנית שדיבבה את מייבל במקור, קריסטן צ'אל, זכתה בפרס אנני בשנת 2014 על דיבובה.

ביוגרפיה בדיונית
----------------

### היסטוריה ואישיותה

מייבל נולדה ב-31 באוגוסט 1999 בפידמונט, קליפורניה, לצד אחיה התאום דיפר פיינס. נולדה להורים ששמותיהם לא מוזכרים בסדרה (אך בפרק אחד סטאנלי אמר שהיא נכדתו של שרמי), ועד היום גרה בפידמונט, קליפורניה. מייבל מאופיינת כילדה ילדותית יחסית לגילה, צבעונית, החובבת ללבוש סוודרים, אוהבת מדבקות ואין לה דבר להסתיר. מייבל מבוססת על דמות אחותו התאומה של יוצר הסדרה.

### גרוויטי פולס

#### עונה ראשונה

מייבל נשלחת לבלות חופשת קיץ ביחד עם אחיה דיפר ב"גרוויטי פולס", עיירה קטנה באורגון, בה שוכן דודה סטאנפורד פיינס, המנהל חנות מזכרות בשם "בקתת המסתורין". בפרק התשיעי מייבל מקבלת ביריד חזיר מחמד, הנותנת לו את השם רטט (Waddles), והיא דואגת לו מאוד. בפרק השביעי הופכת להיות אויבה מושבעת של פאסיפיקה, וגם הופכת להיות חברה טובה של קנדי וגרנדה. בפרק ה-5 מתמכרת לממתק "חיוכונים", ומפתחת שיגעון מזה. בפרק 15 מתאהבת במרמנדו. בפרק 16 מחליפה גוף עם דיפר. בפרק 17 באה למופע של להקת הבנים האהובה עליה. בפרק 18 כועסת על סטאן שלא שמר טוב על רטט. בשני הפרקים האחרונים לעונה גדעון זימן את ביל, שייכנס לראשו של סטאן וייקח ממנו את הסיסמה לכספת של שטר הבעלות, והיא, דיפר וסוס מנסים לעצור את ביל וללא הצלחה, לבסוף בפרק האחרון סטאן מגלה לכולם שבסיכות של גדעון מושתלת מצלמה, ובכך גדעון יודע מה קורה לכל אחד, וגדעון מובל למעצר.

#### עונה שנייה

בפרק השלישי לעונה נלחמת נגד פאסיפיקה לתחרות במיני-גולף. בפרק הרביעי מתאהבת גייב בנסון שעושה אופרת גרביים, והיא גם רוצה לעשות, את מקווה שהוא יתאהב בה כאשרה תעשה גם אופרת גרביים, אך הורסת הכול לטובת דיפר. בפרק 5 עוזרת לסוס להשיג דייט. בפרק 9 משדכת בין רובי לטמברי, בעזרת שיקוי של אל האהבה. בפרק 11 פותחת את השער לפורטל. בפרק 15 מנסה להשיג שער חד-קרן. בפרק 17 מארגנת את יום הולדתה שלה ושל דיפר, אך נשברת כאשר שומעת בווקי-טוקי שדיפר יישאר בגרוויטי פולס, אז בורחת ליער, ובטעות לוקחת את התיק של דיפר, נותנת לבלנדין את הקרע, וגורמת לסוף העולם כאשר מגלה שזה ביל. בפרק 19 ביל לוכד אותה בבועת קיץ נצחית שלבסוף דיפר והחברים מחלצים אותה משם. בפרק 20 נלחמת נגד ביל ומנצחת אותו, חוגגת את יום הולדתה וחוזרת לקליפורניה.

קישורים חיצוניים
----------------

ויקישיתוף מדיה וקבצים בנושא **מייבל פיינס** בוויקישיתוף
* מייבל פיינס, בגרוויטי פולס ויקיה (באנגלית)
* מייבל פיינס, באתר IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007400273105171
* LCCN: no2014133082
* NTA: 422431591
* VIAF: 310730636
* WorldCat: lccn-no2014133082

 |
**הרביעייה מספר 8 בדו מינור של דמיטרי שוסטקוביץ', אופוס 110** היא אחת מ-15 יצירות לרביעיית מיתרים שכתב שוסטקוביץ'. היצירה נכתבה במשך שלושה ימים בלבד ביולי 1960. היא בוצעה לראשונה באותה שנה בלנינגרד על ידי רביעיית בטהובן. 

יצירה זו מבוצעת לעיתים קרובות באולמות הקונצרטים, יותר משאר הרביעיות האחרות של המלחין גם יחד.

רקע
---

היצירה נכתבה זמן קצר לאחר שפקדו את המלחין שני אירועים טראומטיים: הראשון הוא האבחון של חולשת עצבים בגפיו, סיוטו של כל נגן, שבסופו של דבר אובחנה כמחלת הנוירון המוטורי (ALS), והשני הוא הצטרפותו הכפויה למפלגה הקומוניסטית, בניגוד להצהרות קודמות, לפיהן נשבע שלא יעשה זאת. לפי רישומיו, היצירה הוקדשה "לקורבנות הפאשיזם והמלחמה". בנו, מקסים פירש זאת כהקדשה לקורבנות כל המשטרים הטוטליטאריים באשר הם, ואילו בתו גלינה פירשה זאת כהקדשה לעצמו, שפרסומה נכפה עליו על ידי הרשויות ברוסיה. חברו של שוסטקוביץ', המוזיקולוג לב לבנדינסקי, טען, ששוסטקוביץ' ראה ביצירה זו הספד לעצמו, כיוון שבאותה תקופה תכנן להתאבד. 

רביעיית המיתרים נכתבה בדרזדן, שם שהה באופן מוצהר ורשמי כדי לכתוב את המוזיקה לסרט "חמישה ימים, חמישה לילות", העוסק בהריסתה של דרזדן על ידי הפצצות חיל האוויר האמריקאי וחיל האוויר המלכותי בזמן מלחמת העולם השנייה.

מוזיקה
------

הרביעייה, מרוכזת ועשירה על אף היותה קצרה, מחולקת לחמישה פרקים, המקושרים ביניהם בקשר פנימי ואורכה כעשרים דקות:

* פרק ראשון: לרגו, איטי ורחב.
* פרק שני: אלגרו מולטו, מהיר מאוד
* פרק 3: אלגרטו - מהיר אך לא ביותר
* פרק 4: לרגו
* פרק 5: לרגו

הפרק הראשון פותח במוטיב ה-DSCH (רה-מי במול-דו-סי), המהווה מוטיב מרכזי ביצירות רבות של המלחין. פרק זה מאופיין בנושא איטי ועצוב, המופיע בווריאציות ביצירות אחרות של המלחין, כמו הקונצ'רטו מספר 1 לצ'לו, סימפוניות מספר 10 ו-15, סונאטה לפסנתר מספר 2 והקונצ'רטו מספר 1 לכינור. נושא זה חוזר ומופיע בכל פרק ברביעייה, והוא מהווה את בסיסו של הנושא המהיר בפרק השלישי.

היצירה כוללת ציטוטים רבים מיצירות רבות של שוסטקוביץ': הפרק הראשון מצטט מהסימפוניות מספר 1 ו-5, הפרק השני כולל מוטיבים יהודים, שהושמו לראשונה בשלישייה מספר 2 של המלחין, הפרק השלישי מצטט את הקונצ'רטו הראשון לצ'לו, הפרק הרביעי כולל נושא מתוך אריה "סריוז׳ה, אהובי" מהאופרה ליידי מקבת ממחוז מצנסק והחמישי מכיל גם הוא מוטיב מאופרה זו.

טריוויה
-------

בהערת השוליים של הקלטת רביעיית בורודין ליצירה זו כתב המבקר אריק סמית: "רביעיית בורודין ביצעה יצירה זו לפני המלחין בביתו שבמוסקבה, בתקווה לקבל ביקורת על ביצועם. אולם שוסטקוביץ', שנדהם מהביצוע היפה, אשר חדר לעמקי נשמתו, טמן ראשו בין ידיו ובכה. כאשר סיימו לבצע את היצירה, ארזו ארבעת הנגנים את כלי הנגינה ללא הגה ויצאו חרש מהבית".

קישורים חיצוניים
----------------

* מאמר מפורט על היצירה, quartets

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no96059531
* MusicBrainz work: 725265f4-4b9e-46d2-832b-50b0466f1b6f
* WorldCat (עם LCCN): no96-059531

 |
**ניקול פטינה** (בצרפתית: **Nicole Petignat**; נולדה ב-27 באוקטובר 1966) היא שופטת כדורגל לשעבר ממוצא שווייצרי. פטינה היא האישה הראשונה בהיסטוריה שניהלה משחק במסגרת מפעלי אופ"א.

חייה
----

פטינה נולדה ב-1966 בקנטון ז'ורה, ובשנת 1983 החלה לקחת קורסים בבוררות. מהר מאוד היא עלתה בסולם הדרגות, עד אשר הגיעה לשיפוט בליגת העל השווייצרית לגברים. באותם ימים, הייתה פטינה לאחת הנשים היחידות ששפטו בליגות גברים מקצועניות, כאשר גם הבונדסליגה האוסטרית הייתה תחת שיפוטה.

בקיץ 1997, נבחרה פטינה לשפוט את משחק חצי הגמר בין שוודיה לגרמניה במסגרת אליפות אירופה לנשים. בטורניר עצמו היא זכתה לשפוט בעוד משחק אחד - גרמניה נגד נורווגיה בשלב הבתים.

אל הגביע העולמי שנערך בארצות הברית ב-1999, הגיעה פטינה כאחת השופטות הבולטות בעולם. במהלך הטורניר היא שפטה בארבעה משחקים, כולל משחק הגמר בין ארצות הברית וסין. משחק זה נחשב עד היום למשחק כדורגל הנשים הכי נצפה מאז ומעולם - נכחו בו 90,185 צופים. במהלך דו-קרב בעיטות העונשין בסיום הגמר, טעתה פטינה בשיפוטה כאשר לא פסלה את השוערת האמריקאית, בריאנה סקארי, לאחר שהאחרונה זזה מקו השער במהלך הבעיטה של יריבתה הסינית.

שנה לאחר מכן, היא שפטה בטורניר הכדורגל האולימפי שנערך בסידני, וב-2001 התכבדה לשפוט את גמר אליפות אירופה לנשים, שהפגיש את גרמניה ושוודיה. בכך הייתה פטינה לשופטת הראשונה ששפטה גם בגמר גביע העולם לנשים וגם בגמר אליפות אירופה לנשים.

ביולי 2003, הודיעה אופ"א כי פטינה תשפוט את משחק מוקדמות גביע אופ"א בין א.י.ק סולנה השוודית לפיילקיר האיסלנדית. ב-14 באוגוסט נערך המשחק, ופטינה הייתה לשופטת הראשונה שניהלה משחק במסגרת מפעליה של אופ"א. מאוחר יותר באותה שנה, שפטה פטינה בגביע העולם השני שלה.

באליפות אירופה שנערכה ב-2005 באנגליה, היא שפטה בשני משחקים, כולל זה של המארחת נגד שוודיה. שנתיים לאחר מכן, הוזמנה פטינה לשפוט בפעם השלישית בטורניר גביע העולם. היא שפטה בשלושה משחקים במהלך הטורניר, ובסך הכל זכתה לנהל עשרה משחקים במסגרת גביע העולם (שיא עולמי).

במאי 2007 זכתה פטינה לשפוט בגמר הגביע השווייצרי, בין פ.צ. בזל ללוצרן, ובהישג זה הגיעה לרגע השיא בקריירה המקומית שלה. בדצמבר 2008, הודיעה על פרישתה משיפוט, כשלזכותה 91 משחקים בליגה העל השווייצרית. היא חיה כיום בקנטון ציריך, ועוסקת בעיסוי.

קישורים חיצוניים
----------------

* פרופיל, באתר Soccerway
* פרופיל השופטת, באתר Transfermarkt

הערות שוליים
------------

1. ↑  ‏ לראשונה: שופטת ראשית במשחק גביע אופ"א, באתר הארץ‏, 15 ביולי 2003
2. ↑  תשע אבני הדרך הגדולות של ספורט הנשים בארצות הברית, באתר Business Insider

|  |  |
| --- | --- |
| בקרת זהויות עריכת הנתון בוויקינתונים | 
* GND: 116995605X
* ISNI: 0000 0000 3618 8317
* LCCN: n2008058622
* VIAF: 53626044
* WorldCat: lccn-n2008058622

 |
**גבריאל "גבי" תומאס** (באנגלית: **Gabrielle "Gabby" Thomas**; נולדה ב-7 בדצמבר 1996), היא אתלטית אמריקאית. סגנית אלופה אולימפית (טוקיו 2020) בריצת שליחות 4x100 מטר. זוכת מדליית ארד אולימפית (טוקיו 2020), סגנית אלופת עולם (בודפשט 2023), פעמיים אלופת ארצות הברית (2021 ו-2023) ובעלת התוצאה הרביעית בטיבה בכל הזמנים (21.60 שניות) בריצת 200 מטר.

ביוגרפיה
--------

תומאס נולדה וגדלה באטלנטה, ג'ורג'יה. מצד אמה היא ממוצא אפרו-אמריקאי ומצד אביה היא ממוצא ג'מייקני. היא עברה עם משפחתה לנורת'המפטון, מסצ'וסטס. היא בוגרת תואר ראשון בנוירוביולוגיה ובריאות הציבור מאוניברסיטת הרווארד.

תומאס עברה להתאמן באוסטין, טקסס בהדרכתה של טוניה בופורד-ביילי. היא לומדת לתואר שני באפידמיולוגיה באוניברסיטת טקסס באוסטין.

### 2021

באליפות ארצות הברית שהיא גם המבחנים האמריקאים לאולימפיאדת טוקיו שנערכו ביוג'ין ביוני 2021 זכתה תומאס במדליית זהב בריצת 200 מטר בתוצאה השנייה בטיבה בכל הזמנים של 21.61 שניות, לפני ג'נה פרנדיני (21.89 שניות) ואנבייה בטל (21.95 שניות). נוסף לכך, היא סיימה במקום חמישי בריצת 100 מטר בתוצאה של 11.15 שניות. בשלב המוקדמות היא קבעה תוצאה של 11.00 שניות ובשלב חצי הגמר תוצאה של 10.95 שניות (רוח גבית במהירות של 2.5 מטר לשנייה).

#### מדליות כסף וארד אולימפיות

באולימפיאדת טוקיו, זכתה תומאס בשתי מדליות, כסף וארד. מדליית כסף בריצת שליחות 4x100 מטר ביחד עם ג'ביאן אוליבר, טיהנה דניאלס וג'נה פרנדיני בתוצאה של 41.45 שניות, אחרי ג'מייקה שקבעה שיא לאומי חדש של 41.02 שניות ולפני בריטניה (41.88 שניות). מדליית ארד בריצת 200 מטר, בתוצאה של 21.87 שניות, אחרי אליין תומפסון-הרה מג'מייקה (21.53 שניות) וכריסטין מבומה מנמיביה (21.81 שניות).

### 2023

באליפות ארצות הברית שנערכה ביוג'ין ב-9 ביולי 2023 זכתה במדליית זהב בריצת 200 מטר בשיא אישי ותוצאת השנה בעולם של 21.60 שניות, לפני שקארי ריצ'רדסון (21.94 שניות) וקיילה ווייט (22.01 שניות).

#### סגנית אלופת העולם

באליפות העולם שנערכה בבודפשט, הונגריה באוגוסט היא זכתה במדליית כסף בתוצאה של 21.81 שניות, אחרי שריקה ג'קסון מג'מייקה שקבעה שיא אליפות חדש והתוצאה השנייה בהיסטוריה של 21.41 שניות ולפני שקארי ריצ'רדסון (21.92 שניות).

שיאים אישיים
------------

### אצטדיון

* ריצת 100 מטר: 11.00 שניות (2021)
* ריצת 200 מטר: 21.60 שניות (2023)
* ריצת 400 מטר: 49.68 שניות (2023)

קישורים חיצוניים
----------------

ויקישיתוף מדיה וקבצים בנושא **גבריאל תומאס** בוויקישיתוף
* גבריאל תומאס, ברשת החברתית אקס (טוויטר)
* גבריאל תומאס, ברשת החברתית אינסטגרם
* גבריאל תומאס, ברשת החברתית LinkedIn
* גבריאל תומאס, באתר olympedia.org
* גבריאל תומאס, באתר התאחדות האתלטיקה הבין-לאומית
* גבריאל תומאס, באתר ליגת היהלום

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14733520

 |
הרב שרגא גרוסברד מבחן ארצי לנוער במשנה
הרב **צבי שרגא גרוסברד** (תרע"ז 1917 – י"ג בחשון תשנ"ד, 28 באוקטובר 1993) היה ראש ישיבת פוניבז' לצעירים ומנהל החינוך העצמאי.

קורות חייו
----------

נולד בוויזן שבליטא לאהרון זאב. למד בישיבות גרודנא וקמניץ. בשנת תש"א (1941) עלה לישראל ולמד בישיבת לומז'ה בפתח תקווה.

נישא לצפורה, בתו של הרב הלל ויטקינד ראש ישיבת בית יוסף בבני ברק. שימש כר"מ בישיבת נובהרדוק בתל אביב והקים שם ישיבה קטנה. הוא עמד בראשות ישיבת פוניבז' לצעירים בשנותיה הראשונות, לצד הרב שטיינמן. הוא מסר בישיבה שיחת מוסר מדי שבוע.

בשנת תשכ"ז (1967) מונה על ידי הרב שך לנהל את החינוך העצמאי

נפטר בשנת תשנ"ד (1993). על שמו רחוב בבני ברק.

בחשון תשס"ד הודפס ספרו **דעת שרגא** (5 כרכים), "שיחות ומאמרים פרקי מחשבה והגות" על התורה, מועדים ומאמרי חינוך.

אחיו היו הרב שמואל יהודה, ר"מ בישיבת היישוב החדש והרב נחום אבא גרוסברד משגיח בישיבת פוניבז'. דודו הוא הרב אבא גרוסברד, המנהל הרוחני הראשון של ישיבת פוניבז'.

בנו, הרב שלמה גרוסברד, היה חתנו של הרב בן ציון פלמן. חתנו, הרב יהושע ווייס דיין בבית דינו של הרב אברהם דוב לוין והרב מאיר יהודה פישר, משמש כרב קהילת מקום תורה בהר יונה ג' בנוף הגליל.

קישורים חיצוניים
----------------

* הגאון רבי צבי גרוסברד זצ"ל בתוך "הפרדס"
* כרטיס הקבר של צבי שרגא גרוסברד, באתר הר הזיתים

מאמריו
* תורה מאהבה
* בעניין נאמנות עד אחד בספק טומאה בקובץ זיכרון בנימין

הערות שוליים
------------

1. ↑  באתר אוצר החכמה:
**בראשית**, באתר אוצר החכמה,
**שמות, ויקרא**, באתר אוצר החכמה,
**במדבר, דברים**, באתר אוצר החכמה,
**חינוך**, באתר אוצר החכמה,
**מועדים**, באתר אוצר החכמה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462536805171

 |
השוואה בין 2 סוגי גודלי פטרנודון לאדם
**פטרנודון** (שם מדעי: ***Pteranodon***; מילולית: "מעופף חסר שיניים") הוא סוג של זוחל קדום מעופף מסדרת הפטרוזאוריה.

מאפיינים
--------

מוטת הכנף של הפטרנודון הייתה באורך 8 מטרים, ועל ראשו הייתה כרבולת ארוכה. ניזון מדגים ששהו קרוב לפני המים על ידי דקירתם במקורו החד, מבלי שהוא עצמו יטבול במים.

הפטרנודון התקיים בתקופת הקרטיקון העליון באמריקה הצפונית. נמצאו למעלה מ-1,200 מאובנים של פרטים מסוג זה, ורבים מהם נשמרו היטב. עם זאת, ישנה מחלוקת לגבי מאובנים אלה באשר לשאלה האם בכולם מדובר באותו סוג של פטרנודון, או שמא חלק מהמאובנים הללו למעשה משתייכים לענף עצמאי שהתפתח בשלב מאוחר יותר. החוקר ברונו (מייקל) שטיינהרדט הוא אחד החוקרים הבולטים המצדדים בסברה השנייה.

הוא דמה מאוד לפטרוזאור גאוסטרנברגיה וזמן רב סברו חוקרים כי מדובר באותו הסוג.

הפטרנודון תואר על ידי החוקר האמריקאי עותניאל צ'ארלס מארש ב-1876.

בתרבות
------

הפטרנודון הופיע בכל סרטי פארק היורה למעט בסרט הראשון (לא נראה גם בשני הספרים). הוא מתואר כיצור גדול ותוקפני שיכול לתפוס אנשים ולהמריא כשהם אחוזים תחתיו.

אך ליוצרי הסרט היו כמה טעויות: לפטרנודון לא היו שיניים, קרומי כנפיו לא היו מכוסי עור אלא בשריר, זנבו מוצג בתנוחה שגויה והוא לא היה מסוגל לנחות על ענפים או לתפוס טרף ברגליו מאחר שלא היו לו אצבעות אחוריות, והוא גם לא נהג לקנן.

הפטרנודון הופיע בעוד כמה סרטים חשובים כמו קינג קונג והסדרות פלאווורלד, בראשית ובראשית: עולם חדש. פרטי פטרנודון נראים גם בסרטיו של נייג'ל מארוון: נרדף בידי דינוזאורים ומפלצות ים. 

הפטרנודון מופיע במספר משחקי מחשב כמו Jurassic World Evolution 2, עולם היורה: המשחק, Jurassic World: Alive ופארק היורה 3: בניית פארק.

בנוסף הפטרנודון הוא המאובן הלאומי של קנזס לצד הטילוזאורוס.

גלריה
-----

* 
* 
* 
* 
* דגם של פטרנודוןדגם של פטרנודון

קישורים חיצוניים
----------------

ויקישיתוף מדיה וקבצים בנושא **פטרנודון** בוויקישיתוף
* פטרנודון, באתר אנציקלופדיה בריטניקה (באנגלית)
* פטרנודון, באתר ITIS (באנגלית)

* פטרנודון, באתר GBIF (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546282105171
* BnF: cb125455988 (data)
* LCCN: sh85108544
* NKC: ph609508

 |